philips etc. doen te weten allen tegenwoir-
digen ende toecommenden dat wij ontfangen hebben
d’oytmoedige supplicatiee van louis guardo jong-
man geboeren van onser stadt mechelen inhoudende
hoe dat hij woonende met andere vier jongmans
ten huijse van meneer jean tripet om die chirugie
te leeren hunne op den 27 december 1640 te saemen
inden winckel hebben gevonden lachende ende
spelende als wanneer den requestrant wesende ver-
nangen metten dranck heeft met eene rentie gest-
ruecken laeten loepe eenighe druppelen pisse
op de broeck van een van syne voorscrevene vier
cameraden ghenoempt nicolaes de blocq
denwelcken hier doer ghestuert wesende aenden
requestrant heeft geseyt diverssche iniurien dwelck
den requestrant siende heeft aen selven soocken te vercoe-
len met soote woerden, vraegende doorsaecke van
syne gramschap, gemerckt tvoergaende niet en was
geschiet om hem gram te maecken hem remonstrer-
ende die groote vrintschappen die deuoergaens tuss-
chen hun hadde geweest sonder oiit enige dis-
pute ghehadt te hebben, daer op hy de blocq antw-
oerden dat syn cleet daer doere bedorven was, ende
hem daer doer meer ende meer in colere was stell-
ende, jae soo verre dat hy syn handt in synen sack
heeft ghestecken om vuyt te trecken een
sackpistoel, dwelck hij gewoon was overhen
te draegen gelaeden ende gespannen, dwelck siende
seekeren nicolaes dauffis die alleen vande vier
present was gebleven durende dese dispute is naer
die keuken gheloepen om synen meester te roepen
doer dien den requestrant hem tegen het aenstaende
paryckel van doerschoten te worden, hem hadde
versien van een vier schuppe, ende siende datter
niemant en was om hem te secoureren heeft
hem de blocq daer mede eenen slach op syn hoeft
gegeven, dat hij ter erde viel, dwelck den requestrant
alsoo haest berand ende heeft den gequetsten selver
op geholpen ende in eenen stoel geset, om hem te curere
tgene den voors. meneer tripet niet en begeerden en heeft
# selver willen oock, saenderdaechs heeft hy den gequetsten
vuyt syn huijs doen draegen, in eenen kelder $$$ ramaticg
ende vochtich, daer doerghaens lynwaert wort ghe-
wassen, ende spijse wort geaccomodeert, met
aiuyn ende anderssints seer contraerie aen quetsure
oorsaecke dat den requestrant den voorscreven tripet heeft
gaen vinden ende bidden om synen tsoille soo vele te
willen duen den gequetsten in synen huyse te nemen
tgene hij hem ten lasten heeft geaccordeert, die
de requestrant daer heeft doen draeghen ende versien
van doctoor chirugyn, medecijnen bichtvaedere
die hij selver ghonck roepen ende andere necess-
iteijt dan niet tegenstaende alle goede denviren
is door de vochticheyt vanden kelder eene vercau-
theijt inde wonde geslaegen, soo dat hy den sesden
dach daer naer deser werelt overleden is
tot groot leedtwesen vanden requestrant alleen dwelck
den overleden geduurende syne sieckte heeft bekent
voorden notaris pedro nivele ende sek seecker
getuygen geschiet te wesen gelyck voerfeyt is
hebbende den requestrant tsedeert gheexileert ende
lantloepich geweest onversien van ouders
ofte middelen over voersulx in groote armoede
heeft moeten synen cost winnen tgene die naeste
vrinden vrinden overladen naer goede informatie
het ongeluck meer door oorsaecke van hunnen broe-
der ende andere accidenten totte wonde
geslaegen, die doodt gecauseert te hebben als
wel door den slach ofte quetsure hebben den
requestrant voor soo veele sy moegen gheinterresseert
wesen, het feyt overgheven badt den suppliant
oversulx oijtmoedelyck om onse opene brieven van
remis $$$$$$$$$$$$$$$$$$$$$$ informatie
daer toe dienende tsoo eest dat wy desen aenge-
sien geneijght wesende ter beden des voorschreven-
suppliants ende willende hem in dit stuck prefere-
ren gratie ende misericordie voer strangheijt
ende rigeur van rechte hebben den selven
suppliant inden gevalle als boven geremitteert
quijt geschonden ende vergeven remitteren schelden
quijte ende vergeven vuyt sunderlinger gratien bij
desen onsen brieve tfeyt ende ongeval boven
geruert midtsgaders alle offensie ende bru
ecke corporele ende criminele daer in hy hem
overmidts ende vuyt sacken van tgene des voorsc.
is tegen ons ende justicie ennichssins mach
hebben ontgaen ende misdragen ende hebben
dien aengaende wedergestelt ende gerest
itueert, stellen weder ende restitueren
tot synen goeden name fame ende geruchte in
onsen voorseyden lande van brabant ende allen
anderen onsen landen ende heerlicheijden ende tot
syn onverbeurden goeden indijen hy eenige onder ons
heeft gelijck ende in alder manieren zoo hij was
voerde toecompste vanden voorseyden feijte imponer
ende hier op een eeuwich geswych onsen procureur
generael in brabant onsen amptman van onser stadt bru
ssele ende allen anderen onsen justicieren ende offi
cieren wije zy zyn, satisfactie ende beternisse eerst
ende vooral gedaen der partije geinteresseerde indijen
die noch niet gedaen en sy ende eenige daer toe staet
civilijck alleenlyck behoudelyck dat die voorseyde suppliant
gehouden sal syn tvoorseyde feijt tegen ons te beteren
civilijck nae gelegentheijt vander saecken ende fa-
culteijt van syn goederen met oock te betaelen die rede
lycke costen van justicien hier toe $$$ alrede gedaen
ende te doen allet ter taxatien ende moderatien
van onse zeer lieve ende getrouwe die cancellier
ende luyden van onsen rade in brabant die
wy daer toe gecommitert hebben ende committeren
by desen ontbieden daerom ende bevelen den selven
onsen cancellier ende raedsluden dat voer hem
geroepen de gene die daerom behooren geroepen te
syn zy procederen wel ende deuchdelyck ter veriff-
icatie ende interinement van desen ende totter
taxatie ende moderatie vanden voorscreve amende
ende costen van justicien alzoo zij sullen bevinden
behoorende welck interinement die voorseyde sup-
pliant schuldich ende gehouden sal zyn te versuecken
ende hem in persoone te presenteren in onsen voorscreven
rade binnen zesse maenden naestcommende op
de pene van te verbeuren d’effect van desen ende
dat gedaen ende de selve civile boete ende
costen van justicien getaxeert ende betaelt
zynde in handen vanden ghenen dijen dat behooren
sal zij onse vorseyde procureur generael in brabant
onse amptman deser stast brussele
ende alle andere onse rechteren justicieren offi-
cieren ende ondersaeten iegenwoerdige ende
toecommende dijen dat aengaende sal mogen heu-
re stedehouderen ende eenijegelijck van hen besu-
ndere soo hem toebehooren zal doen laten ende
gedoogen den voorseyden supliant van deser onser
tegenwordiger gratien ende remissien ende
van alle d’inhouden van deser inder vueghen
ende manieren verhaelt rustelyck vredelyck vol-
comelyck ende eeuwelyck genijeten ende gebruycken
sonder hem te doen oft te laeten geschieden nu
noch in toecommende tyden eenich hinder letssel
oft moeijnisse aen lyve noch aen goeden terc
ontrarien maer indijen zyn lijf oft eenige
van zyne onverbeurde goeden daerom gearresteert
becommert oft belet waeren dat $ zy die setten
ende stellen terstont ende zonder vertreck tot
geheelder ende volcommender delivrantie
$$sant ons alsa gelieft ende ten eijnde dat
dit vast ende gestadich blyve teeuwigen daghen
soo hebben wy onsen segel hieraen doen hanghen
behoudelyck in andere dinghen onsen rechte ende
eenijegelycken anderen dessyns gegeven
binnen onser stadt brussele den dertichsten
januarij 1642